open-index/open-wikipedia-markdown huggingface dataset:
Očovka

**Očovka** je vodný tok vo Zvolenskej kotline na území okresu Zvolen. Je to pravostranný prítok Hučavy v povodí Slatiny, má dĺžku približne 7,2 km a je tokom VI. rádu. 

## Priebeh toku
Potok pramení v strednej časti Zvolenskej kotliny, v geomorfologickom podcelku Zvolenská pahorkatina, v lokalite Lipovec, v nadmorskej výške približne  Od prameňa v rozsiahlejšom lesnom poraste severovýchodne od lokality Breziny, tečie juhozápadným smerom. Postupne sa stáča južným smerom a pokračuje už pásom vyššej vegetácie západne od návršia Lužno (). Priberá významnejší ľavostranný prítok a mierne zvlnenou krajinou lúk a pasienkov cez oblasť Jabloňové. Prechádza do Slatinskej kotliny a postupne sa točí na východ. Prijíma významný pravostranný prítok zo Záhorcovej doliny a zakrátko aj ľavostranný spod Lužna. Potok sa oblúkom stáča na juh až juhozápad a západne od Očovej priberá významný ľavostranný potok z obce. Od tohto sútoku tečie západným smerom rovinatou krajinou severným okrajom očovského letiska. V lokalite Španie nivy sa v nadmorskej výške približne  vlieva pravostranne do Hučavy, prítoku riečky Zolná v povodí Slatiny. Potok tak patrí do širšieho povodia rieky Hron. 

Očovka pramení a preteká iba katastrom obce Očová v okrese Zvolen v Banskobystrickom kraji.

## Referencie

## Pozri aj
* Zoznam vodných tokov v povodí Slatiny
* Zvolenská kotlina, Zvolenská pahorkatina, Slatinská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Zvolenskej kotline
Kategória:Povodie Slatiny
Kategória:Vodné toky v okrese Zvolen
Kategória:Očová
Richard Toll

„**Richard Toll**“ je pieseň francúzskej speváčky Marie Laforêt, ktorá bola vydaná v roku 1993. Ide o popovú skladbu, ktorá bola súčasťou speváčkinho štrnásteho albumu *Reconnaissances*. Song napísala Marie Laforêt a hudbu zabezpečil Jean-Marie Leau. Skladba bola vydaná francúzskym vydavateľstvom Une Musique a distribuovaná prostredníctvom spoločnosti PolyGram.

Skladba bola aj súčasťou rovnomenného singlu spoločne s piesňou „Bis Bald Marlène“. Fotografie albumu zabezpečil fotograf Just Jaeckin.

## Videoklip
Videoklip režíroval francúzsky filmár Just Jaeckin. Vo vyše troj minútovom klipe hrá samotná Marie Laforêt.

## Parametre
* Distribuované spoločnosťouPolyGram
* VýrobaMPO
* TlačMPO
* Autorské práva ℗ fotografieMD Productions
* Autorské práva ©Une Musique

## Referencie

## Externé odkazy
* 
* ''Richard Toll'' na Discogs
* Oficiálne video

Kategória:Piesne z 1993
Kategória:Single z 1993
Kategória:Hudobné videá režírované Justom Jaeckinom
Gabriel Žifčák

**Gabriel Žifčák** (* 13.1.1987, Vysoké Tatry) je slovenský stand-up komik, spisovateľ, podcaster a herec. Pôsobí v stand-up comedy šou *[[Silné reči]]* a spolu s Jakubom Lužinom tvorí podcast *Lužifčák*. Je spájaný aj so satirickým projektom *Svedkovia Liehovovi*.

## Životopis
Nastúpil na stúdium žurnalistiky na Katolíckej univerzite v Ružomberku, ktoré však nedokončil a prestúpil na Vysokú školu múzických umení v Bratislave (VŠMU), kde vyštudoval teóriu a kritiku divadelného umenia.

## Kariéra
Po skončení štúdia začal pôsobiť v stand-up comedy šou *[[Silné reči]]*.
V mediálnom priestore sa objavuje aj v súvislosti s podcastom *Lužifčák*.
V rozhovore pre Closer (SME) z roku 2024 sa vyjadroval k verejnému pôsobeniu a začiatkom v stand-upe.

## Filmografia
* 2023: *Duchovia mi nepokazia deň*
* 2024: *Najvyšší čas* (TV seriál)
* 2025: *[[Neuer]]* (TV seriál)

## Knižné publikácie
* 2022: 
* 2023: 

## Referencie

## Externé odkazy
* 
* Gabriel Žifčák na webe standup.sk

Kategória:Osobnosti z Vysokých Tatier
Kategória:Slovenskí komici
Kategória:Slovenskí filmoví herci
Kategória:Slovenskí televízni herci
Kategória:Slovenskí spisovatelia
Kategória:Stand-up komici
Kategória:Absolventi Divadelnej fakulty Vysokej školy múzických umení
Rebeka Cully

**Rebeka Cully** (rod. Rizmanová; * 7. september 1995, Martin) je slovenská skialpinistka, triatlonistka, cyklistka a profesionálna fyzioterapeutka.

## Životopis
Od troch do sedemnástich rokov sa venovala plávaniu. Kvôli chýbajúcim tréningom v lete ju otec brával na triatlonové preteky. Podľa vlastných slov *„Full-time športovkyňou by som sa ale nenazvala, pretože trénujem naozaj málinko. Mám však to šťastie, že aj z malého množstva tréningu viem vyčarovať pekné výsledky.“*

Je absolventkou fyzioterapie v Holandsku, má odbornú prax v diagnostickom centre so zameraním na spiroergometriu a 3D analýzu behu.

### Športová kariéra
V lete sa venuje triatlonu a v zime skialpinizmu. Od roku 2001 sa skialpinizmu venuje súťažne.

V januári 2025 vyhrala Skialp Race Martinky. Rovnako sa stala majsterkou Slovenska na MSR Kubínska hoľa v disciplíne vertikal. Vo februári 2025 v Boí Taúll získala 43. miesto v šprinte a spolu s Jakubom Šiarnikom rovnaké miesto v štafete. V apríli 2025 v Tromsø získala v šprinte 19. miesto a v individuáli 32.

V decembri 2025 pre ňu Marianna Jagerčíková získala miestenku na Zimné olympijské hry 2026. Cully v týchto pretekoch v rámci Svetového pohára získala 19. miesto. Jagerčíková získala 4. miesto a tým právo Slovenska na dve reprezentantky.

Cully je členkou tímu Aone Nutrition, stredisko je VŠC Dukla Banská Bystrica. Trénerom je Ján Andrej Cully, jej manžel.

### Osobný život
S manželom Jánom Andrejom Cullym majú syna Mattea (* 2022). Cully je bývalý profesionálny cyklista Dukly Banská Bystrica, trojnásobný majster Slovenska v časovke a vicemajster sveta v orientačnej cyklistike.

## Referencie

## Externé odkazy
* Rebeka Cully na webe Slovenského olympijského a športového výboru

Kategória:Osobnosti z Martina
Kategória:Slovenské skialpinistky
Kategória:Slovenskí triatlonisti
Kategória:Slovenské cyklistky
Kategória:Slovenskí fyzioterapeuti
Kategória:Majstri Slovenska v skialpinizme
Kategória:Skialpinisti na Zimných olympijských hrách 2026
Kategória:Slovenskí olympionici
Brveník

**Brveník** je vodný tok v Oravskej Magure na území okresu Námestovo. Je to ľavostranný prítok Bielej Oravy v povodí Oravy, má dĺžku približne 3 km a je tokom V. rádu. Tečie v území Chránenej krajinnej oblasti Horná Orava.

## Priebeh toku
Potok pramení v západnej časti Oravskej Magury, v geomorfologickom podcelku Paráč, na severných svahoch Hole (), v nadmorskej výške približne  Od prameňa v súvislom lesnom poraste v lokalite Vaňovský kút pod hlavným hrebeňom, tečie západným smerom. Na hornom toku priberá niekoľko ľavostranných prítokov zo svahov hrebeňa, spájajúceho Paráč () s Javorinkou (). Tečie údolím, kopírujúc cestu z Oravskej Lesnej do Zázrivej. V strednej časti v lokalite Panské rúbanisko sa stáča na severozápad a popod Starý Brveník pokračuje zalesnenou dolinou. Onedlho sa v nadmorskej výške približne  vlieva ľavostranne do Bielej Oravy v povodí Oravy. Potok tak patrí do širšieho povodia rieky Váh. 

Brveník pramení a preteká iba katastrom obce Oravská Lesná v okrese Námestovo v Žilinskom kraji.

## Referencie

## Pozri aj
* Zoznam vodných tokov v povodí Oravy
* Oravská Magura, Paráč (geomorfologický podcelok)

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Oravskej Magure
Kategória:Povodie Oravy
Kategória:Vodné toky v okrese Námestovo
Kategória:Oravská Lesná
Zubová

**Zubová** je potok v regióne Horehronie, na území obce Moštenica v okrese Banská Bystrica v Banskobystrickom kraji. Nachádza sa v geomorfologickom celku Starohorské vrchy a ústi do vodného toku Uhliarsky potok. Má dĺžku  a je tokom V. rádu. 
## Prameň
Zubová pramení v  vo východnej časti územia obce Moštenica, v lesnom extraviláne, v tesnej blízkosti obecnej hranice medzi obcami Moštenica a Hiadeľ, vo vzdialenosti  severozápadozápadne od vrchu Hôrka s , v okrese Banská Bystrica v Banskobystrickom kraji.
## Opis toku
Zubová tečie od prameňa juhozápadným smerom cez lesný extravilán obce Moštenica, v  podteká lesnú cestu, v  priberá ľavostranný bezmenný prítok pritekajúci z doliny Vážnica, v  v lesnom extraviláne ústi do Uhliarskeho potoka ako jeho ľavostranný prítok. Uhliarsky potok ďalej ústi do Moštenického potoka. Zubová patrí do okresu Banská Bystrica v Banskobystrickom kraji. Pramení, preteká a ústi do vodného toku Uhliarsky potok na území obce Moštenica. Vodný tok sa nachádza v geomorfologickom celku Starohorské vrchy. Zubová má jeden bezmenný prítok. Vodný tok leží v ochrannom pásme Národného parku Nízke Tatry.

## Pôvod názvu
Názov vodného toku Zubová má pôvod v názve sedla Zubová v južnej bočnej rázsoche hrebeňa Nízkych Tatier; potok Zubová pramení južne od sedla vo vzdialenosti . Názov sedla Zubová má pôvod v tvare objektu, ktorý pripomínal zub, ale nemožno celkom vylúčiť ani pôvod z osobného mena. Názov Zubová bol bez zmeny prenesený zo sedla na vodný tok a tým sa zaradil do skupiny jednoslovných názvov vodných tokov ako súčasť početnej skupiny názvov v slovenskej toponymii, najmä hydronymii. Názov vodného toku Zubová bol štandardizovaný v roku 1976. V množine slovenskej hydronymie vodných tokov hydronymum Zubová je jedinečným hydronymom (január 2026).
## Referencie

Kategória:Vodné toky v okrese Banská Bystrica
Kategória:Potoky na Slovensku 
Kategória:Vodné toky v Starohorských vrchoch 
Kategória:Moštenica
Kategória:Povodie Hrona
Frog eye salad

**Frog eye salad** (tiež **frogeye salad**, **frog-eye salad** alebo **frog's eye salad**, doslovne „šalát zo žabích očí“ alebo „šalát zo žabieho oka“; alternatívne **fish-eye salad** alebo **fish's eye salad**, doslovne „šalát z rybích očí“ alebo „šalát z rybieho oka“) je typ sladkého cestovinového šalátu (dezertného šalátu) vyrobené z malých okrúhlych cestovín (acini di pepe alebo tarhoňa), náhrady šľahačky (Cool Whip) a vaječných žĺtkov. Často sa pridáva ovocie, ako napríklad mandarínky a ananás, a niekedy sa na vrch ukladajú cukríky marshmallow, ktoré prispievajú k sladkej chuti jedla a zároveň spestrujú jeho chuť. Vtipný názov odkazuje na cestoviny, ktoré vyzerajú ako žabie oči.

Tento šalát má silné regionálne zastúpenie v štátoch Idaho, Utah a okolitých štátoch (Mormonský koridor), najmä medzi členmi cirkvi Ježiša Krista Svätých neskorších dní.

Vzhľadom na rozšírenosť potluckov v mormónskej kultúre sa recepty na frogeye salad, ako aj iné jedlá mormonskej kuchyne, často nachádzajú vo wardských kuchárskych knihách (zbierky receptov zostavené z jednej kongregácie). Rozšírenosť cirkvi Ježiša Krista Svätých neskorších dní v kombinácii s komunitným charakterom podávania tohto jedla vytvorila nespočetné variácie šalátu frogeye, ktoré sú jedinečné pre konkrétne oblasti a kongregácie. V roku 2021 boli v Utah Museum of Contemporary Art v Salt Lake City vystavené fotografie šalátu spolu s ďalšími jedlami vo vitríne jedál mormonskej kultúry.

## Referencie

## Pozri aj
*ryžový puding
*tapiokový puding
*ovocný šalát
*Jello salad
*seafoam salad

## Zdroj

Kategória:Dezerty
Kategória:Kuchyňa USA
Bystré (prítok Hrona)

**Bystré** je potok v regióne Horehronie, na území obce Nemecká v okrese Brezno v Banskobystrickom kraji. Nachádza sa v geomorfologickom celku Veporské vrchy a ústi do rieky Hron. Má dĺžku  a je tokom III. rádu. 
## Sútok zdrojníc
Bystré sa začína sútokom zdrojníc v  v juhovýchodnej časti územia obce Nemecká, v lesnom extraviláne, v okrese Brezno v Banskobystrickom kraji. Východná zdrojnica pramení tesne za obecnou hranicou medzi obcami Nemecká a Predajná už na území obce Predajná na okraji pasienku Komornícke v  a má dĺžku . Južná zdrojnica pramení v  v lese Lovište v blízkosti obecnej hranice na území Nemeckej a má dĺžku .
## Opis toku
Bystré tečie od sútoku zdrojníc severozápadozápadným smerom cez lesný extravilán obce Nemecká, skrúca sa na sever, preteká dolinou Kušnierová, v  priberá ľavostranný prítok Oselné, obteká úpätie vrchu Babiná so , tečie cez les Chmelinec, v  podteká železničnú trať Banská Bystrica – Červená skala, v  na okraji lesného extravilánu ústi do Hrona ako jeho ľavostranný prítok. Hron ďalej ústi do Dunaja. Bystré patrí do okresu Brezno v Banskobystrickom kraji. Pramení, preteká a ústi do rieky Hron na území obce Nemecká. Vodný tok sa nachádza v geomorfologickom celku Veporské vrchy v ich geomorfologickom podcelku Čierťaž. Bystré má jeden prítok Oselné. 

## Pôvod názvu
Názov vodného toku Bystré má pôvod v adjektíve bystré, ktoré pomenúva charakteristickú vlastnosť potoka vyjadrenú slovami rýchly, prudký, rezký, svižný. Jednoslovným názvom sa vodný tok Bystré zaradil do početnej skupiny názvov v slovenskej toponymii, najmä hydronymii. Názov vodného toku Bystré bol štandardizovaný v roku 1976. V období pred rokom 1976 časť hydrológov presadzovala hydrografické členenie, podľa ktorého Bystré ústilo do potoka Oselné a Oselné ústilo do Hrona. V množine slovenskej hydronymie vodných tokov hydronymum Bystré je jedinečným hydronymom (január 2026).
## Referencie

Kategória:Vodné toky v okrese Brezno
Kategória:Potoky na Slovensku 
Kategória:Vodné toky vo Veporských vrchoch 
Kategória:Nemecká (okres Brezno)
Kategória:Povodie Hrona
Ľadový hokej na Zimných olympijských hrách 2026 – kvalifikácia na ženský turnaj

Kvalifikácia na ženský hokejový turnaj na Zimných olympijských hrách 2026 bola určená svetovým rebríčkom IIHF po Majstrovstvách sveta v ľadovom hokeji žien v roku 2024. Domáci tím spolu so šiestimi najlepšími tímami svetového rebríčka získali automatickú účasť na olympiáde, zatiaľ čo všetky ostatné tímy mali možnosť kvalifikovať sa o zostávajúce tri miesta.

## Kvalifikácia

## 1. kvalifikačné kolo
Toto kolo bolo zrušené. Malo sa konať medzi 7. a 10. novembrom 2024 a malo pozostávať z troch skupín tímov umiestnených na 25. mieste alebo nižšie. Tímy zaradené do skupiny A boli Čínsky Tchaj-pej, Bulharsko a Chorvátsko; tímy v skupine B boli Lotyšsko, Litva, Rumunsko a Thajsko; a tímy v skupine C boli Island, Turecko, Estónsko a Srbsko.

Tri najvyššie umiestnené tímy, Čínsky Tchaj-pej, Lotyšsko a Island, postúpili do 2. kola.

## 2. kvalifikačné kolo
Dvanásť krajín hralo v troch turnajoch od 12. do 15. decembra 2024, medzi ktorými boli krajiny umiestnené na 16. až 24. mieste a tie, ktoré postúpili z 1. kola (označené ako kvalifikácia 4, 5 a 6). Ak sa krajiny odmietnu zúčastniť, krajiny s nižším umiestnením sa posunú vyššie, aby zaplnili ich miesto.

### Skupina D
Turnaj sa konal v Piešťanoch na Slovensku od 12. do 15. decembra 2024.

|

|}

### Skupina E
Turnaj sa konal v Sheffielde vo Veľkej Británii od 12. do 15. decembra 2024.

|

|}

### Skupina F
Turnaj sa konal v Bytome v Poľsku od 12. do 15. decembra 2024.

|

|}

## Finálové kolo olympijskej kvalifikácie
Dvanásť krajín hralo v troch turnajoch od 6. do 9. februára 2025, do ktorých boli zaradené krajiny umiestnené na 7. až 15. mieste a traja víťazi turnajov 2. kola. Víťazi postúpili do olympijského turnaja a hrajú v skupine B.

### Skupina G
Turnaj sa konal v Tomakomai v Japonsku od 6. do 9. februára 2025.

|

|}

### Skupina H
Turnaj sa konal v Gävle vo Švédsku od 6. do 9. februára 2025.

|

|}

### Skupina I
Turnaj sa konal v Bremerhavene v Nemecku od 6. do 9. februára 2025.

|

|}

## Referencie

Kvalifikácia na Ženský turnaj
Alpské lyžovanie na Zimných olympijských hrách 2022 – zjazd mužov

**Zjazd mužov** na Zimných olympijských hrách 2022 sa konal v Národnom centre alpského lyžovania v obvode Jen-čching (približne 90 km od centra Pekingu) 7. februára 2022.

Štart bol pôvodne plánovaný na 6. februára, ale pre silný vietor bol trikrát odložený a presunutý o jeden deň. Víťazom sa stal Švajčiar Beat Feuz, ktorý o desať stotín sekundy zdolal Johana Clareyho z Francúzska a na treťom mieste sa umiestnil rakúsky reprezentant Matthias Mayer.

## Výsledky

## Referencie

## Zdroj

Zjazd mužov
Banuš

**Banuš** alebo **banoš** (, , ) je jedlo pôvodom z Karpát. Ide o súčasť tradičnej huculskej kultúry a konzumuje sa najmä na západnej Ukrajine a v Rumunsku. Pripravuje sa z kukuričnej múky a dochucuje smotanou, oškvarkami, hubami, bryndzou a podobne.

Banuš je dnes považovaný najmä za súčasť ukrajinskej národnej kuchyne. Slovo *banuš* pochádza z tureckého slova *bulamaç* (druh kaše) a do ukrajinčiny prešlo cez bulharčinu a rumunčinu.

## Referencie

## Zdroj

Kategória:Ukrajinská kuchyňa
Kategória:Poľská kuchyňa
Kategória:Rumunská kuchyňa
Route 66

**Route 66** môže byť:

* americká legendárna diaľnica, pozri Route 66 (USA)
* stredoeurópsky projekt turistickej atrakcie, spájajúcej Balt a Jadran, pozri Route 66 (Európa)
* marketingový turistický názov slovenského úseku cesty I/66
Liga majstrov žien UEFA 2011/2012

**Liga majstrov žien UEFA 2011/2012** bol 11. ročníkom Ligy majsteriek. Finálový zápas sa konal 17. mája 2012 na Olympijskom štadióne v Mníchove.

Majsterkami sa stali druhýkrát po sebe futbalistky z Lyonu.

## Priradenie asociačných tímov
15. júna 2011 UEFA oznámila, že 54 tímov z 46 asociácii vstúpi do súťaže v tomto ročníku. Čo bol najväčší počet tímov v súťaži, keďže sa do súťaže pripojilo aj Albánsko a Lotyšsko, Luxembursko sa tiež pripojilo, keď majsterky z ich krajiny sa naposledy pripojili v ročníku 2001/02. 11 tímov malo debut. Počet miest z každej krajiny bol určený na základe UEFA koeficientu žien 2010, ktorý bral do úvahy výsledky od sezóny 2005/06 do 2009/10.

Asociácie na prvom až ôsmom mieste mali v súťaži 2 tímy, ostatné jeden.

## Harmonogram

## Tímy

Vysvetlivky: (1) - tím skončil na prvom mieste v domácej ligy, (2) - tím skončil na druhom mieste v domácej lige, (1P) - tím vyhral domáci pohár, (2P) tím prehral finálový zápas o domáci pohár.

## Kvalifikačné kolo

### Skupina 1

### Skupina 2

### Skupina 3

### Skupina 4

### Skupina 5

### Skupina 6

### Skupina 7

### Skupina 8

Zdroj.

### Tabuľka tímov na druhých miestach
Dva najlepšie tímy umiestené na druhých miestach skupín sa kvalifikovali do šestnásťfinále. Zápasy proti tímom na štvrtom mieste sa nezarátavali do tejto tabuľky. Tabuľka je usporiadaná podľa pravidiel:

# Vyšší počet bodov
# Väčší rozdiel v počet skórovaných a inkasovaných gólov
# Vyšší počet skórovaných gólov
# Vyšší klubový koeficient
# Fair play správanie vo zápasoch skupinovej fázy

## Vyraďovacia fáza

### Šestnásťfinále

### Osemfinále

### Štvrťfinále

### Semifinále

Zdroj.

### Finále

## Referencie

## Iné projekty

## Zdroj

Kategória:Liga majstrov žien UEFA
Ivan Řehák

**Ivan Řehák** (* 2. september 1954, Bratislava) je slovenský rytec a medailér.

## Kariéra
Ivan Řehák študoval sochárstvo u Rudolfa Pribiša na Vysokej škole výtvarných umení v Bratislave v rokoch 1973 až 1979. Navrhol množstvo mincí pre Česko a Slovensko, vrátane súčasných obehových 1-eurových a 2-eurových mincí. 2-eurová minca získala v roku 2011 ocenenie Minca roka (Coin of the Year Award). Ivan Řehák vyučuje na Fakulte architektúry a dizajnu Slovenskej technickej univerzity v Bratislave. Žije a pracuje v Bratislave.

## Výber z diela

* Lícne strany slovenských 1-eurových a 2-eurových mincí s Dvojkríž na trojvrší zo štátneho znaku Slovenska (od roku 2009)
* Strieborná minca v hodnote 200 českých korún, pripomínajúca 150. výročie narodenia Alfonsa Muchu (2010)
* Strieborná minca v hodnote 200 českých korún, pripomínajúca 600 rokov Pražského orloja (2010)
* Zlatá zberateľská minca v hodnote 100 eur, pripomínajúca 1150. výročie úmrtia kniežaťa Pribinu (2011)
* Strieborná zberateľská minca v hodnote 10 eur, pripomínajúca 150. výročie narodenia Jozefa Murgaša (2014)
* 2 eurová pamätná minca k 200. narodeninám Ľudovíta Štúra (2015)

## Referencie


## Zdroj

Kategória:Osobnosti z Bratislavy
Kategória:Slovenskí medailéri
Kategória:Slovenskí rytci
Kategória:Slovenskí vysokoškolskí pedagógovia
Kategória:Absolventi Vysokej školy výtvarných umení v Bratislave
Kategória:Absolventi Fakulty architektúry Slovenskej technickej univerzity v Bratislave
TMS

**TMS** môže byť:
* v chémii:
** tetrametylsilán, organokremíková zlúčenina
** trimetylsilanol, organokremíková zlúčenina
** trimetylsilyl, funkčná skupina
** trimetylserotonín, analóg serotonínu
Thomas Cranmer

**Thomas Cranmer** (* 4. júl 1489, Aslacton – † 21. marec 1556, Oxford) bol anglický protestantský reformátor, teológ a prvý protestant v úrade arcibiskupa canterburského. Zohral významnú úlohu pri oddelení anglických rímskokatolíckych diecéz od Ríma v 16. storočí a sformovaní Anglikánskej cirkvi. Pôvodne bol rímskokatolíckym kňazom.

## Život
Jeho rodičia sa volali Thomas a Agnes a pochádzali zo strednej spoločenskej striedy. Najstarší syn John zdedil rodinný majetok, Thomas a mladší brat Edmund sa vydali na cirkevnú dráhu. Dva roky po smrti otca bol Cranmer poslaný na Jesus College v Cambridge. Štúdium mu trvalo osem rokov. Počas štúdia slobodných umení sa sústredil na humanizmus a Erazma Rotterdamského. Po ukončení ostal na Jesus College ako asistent.

Cranmer neskôr pomáhal pri anulácia manželstva Henricha VIII. s Annou Boleynovou. Bol poverený aby sa pripojil k skupine vyjednávačov v Ríme. Počas svojich ciest sa stretával s protestantskými učencami. V roku 1532 sa vrátil do Anglicka, kvôli menovaniu za arcibiskupa canterburského. Pracoval na dokončení anulácie prvého manželstva Henricha VIII., ktoré vyhlásil za neplatné.

Učenie Thomasa Cranmera sa postupne začalo vzdiaľovať katolíckej doktríne, mal podporu iných reformátorov, pričom niektorých i pozval do Anglicka. Cranmer vydal Knihu spoločných modlitieb.

Neskôr keď sa na anglický trón dostala katolíčka Mária I., bol Cranmer zatknutý, zbavený úradu arcibiskupa a odsúdeny na trest smrti. Bol prevezený do Oxfordu, spolu s niektorými ďalšími cirkevnými hodnostármi. Cranmer odvolal svoje protestantské učenie, uznal zrchovanosť pápeža a žiadal o sprostenie viny. Mária I. však rozhodla o ponechaní trestu. Cranmer sa následne vrátil k svojim protestantským názorom. Bol upálený 21. marca 1556. Na poste arcibiskupa canterburského ho nakrátko nahradil kardinál Reginald Pole, posledný katolík na tomto poste.

## Pozri aj
* Anglikanizmus
* Reformácia
* Anglikánska cirkev (Church of England)
* Henrich VIII.

## Iné projekty

## Zdroj

Kategória:Anglické náboženské osobnosti
Kategória:Anglikánski svätci
Kategória:Arcibiskupi z Canterbury
Kategória:Zakladatelia náboženstiev
Kategória:Exkomunikovaní z rímskokatolíckej cirkvi
Kategória:Popravení upálením
Kategória:Popravení politici
Kategória:Popravení v Anglicku
Kategória:Mučeníci
Jakub Šiarnik

**Jakub Šiarnik** (* 14. november 1994, Liptovský Mikuláš) je slovenský skialpinista. Je viacnásobným majstrom Slovenska v skialpinizme.

## Životopis
Narodil sa v Liptovskom Mikuláši, ale pochádza z obce Smrečany. Popri športe pracuje v rodinnej firme v Liptovskom Mikuláši.

### Športová kariéra
Od sedemnástich rokov sa v klube KBL Jasná venoval bežeckému lyžovaniu, vyhral juniorské majstrovstvá Slovenska v tomto športe. Súťažne sa skialpinizmu venuje od roku 2007. V roku 2012 sa zúčastnil prvých skialpinistických pretekov na Malinom Brde. *„Zima 2014 bola veľmi slabá na sneh, pripomínala tú zo začiatku januára 2023. Aj preto som sa viac "oprel" do skialpu a koncom zimy som dostal premiérovo šancu pretekať na [[Svetový pohár v skialpinizme|Svetovom pohári]].“*

Vo februári 2025 na svetovom pohári v Boí Taúll s Rebekou Cully získal 43. miesto v štafete. V apríli 2025 tvrdil, že *„miestenky na olympiádu nám takmer trčia z vrecka“*. K 30. aprílu 2025 mu Dukla Banská Bystrica nepredĺžila zmluvu a stratil tak štátnu podporu. Dukla pri rozpočte predstavovala približne tretinu. Neskôr sa vo veci angažoval Rudolf Huliak a Šiarnik získal podporu cez Tipos, čím nahradil výpadok z Dukly.

Na majstrovstvách sveta 2025 v švajčiarskom Morgins v zmiešanej štafete s Mariannou Jagerčíkovou získal 8. miesto, individuálne získal 28. miesto v disciplíne vertikal a 46. v disciplíne šprint.

Na olympiáde 2026 odhaduje umiestnenie v prvej desiatke.

Šiarnik je členom klubu Šiaro racing a strediska VŠC Dukla Banská Bystrica. Jeho trénerkou je Henrieta Horvátová, ktorá je Šiarnikova priateľka a bývalá biatlonistka.

## Referencie

## Externé odkazy
* Jakub Šiarnik na webe Slovenského olympijského a športového výboru
* Osobný web

Kategória:Osobnosti z Liptovského Mikuláša
Kategória:Slovenskí skialpinisti
Kategória:Majstri Slovenska v skialpinizme
Kategória:Skialpinisti na Zimných olympijských hrách 2026
Kategória:Slovenskí olympionici
Galerie Anne et Just Jaeckin

**Galerie Anne et Just Jaeckin** je galéria na ulici Rue Guénégaud v 6. obvode v Paríži neďaleko Katedrály Notre-Dame v Paríži. Galériu založil filmár Just Jaeckin spoločne so svojou ženou Anne Jaeckin. V galérii sú vystavené prevažne sochy, obrazy a fotografie diel rodiny Jaeckinovej.

Posledných pár rokov Galéria A et JJ spolupracovala s umeleckým manažmentovým duom 2ArtAngels.

## História a opis
Just Jaeckin a Anne Jaeckin kúpili Galériu v Paríži na Ulici Guénégaud, aby v nej mohli vystavovať spoločné diela. K rozhodnutiu došlo 15. septembra 2001, týždeň po útoku na Dvojičky v New Yorku. Prvý rok sa galérii nedarilo a Amerických kupcov bolo minimum. Postupom času sa galérii začalo dariť viac, a prímala aj viacerých začínajúcich umelcov. Sochy boli umiestnené prevažne v strede galérie, čím tak zostal pri stenách priestor na zavesenie obrazov.

## Technické parametre
* Galéria s 3 úrovňami: 60 m² na prízemí a s 2 klenutými miestnosťami v suteréne
* Kapacita: 100 osôb na státie a 30 osôb na sedenie

## Referencie

## Iné projekty

## Externé odkazy
* Galerie Anne & Just Jaeckin
* JJ Art

Kategória:Just Jaeckin
Kategória:Parížske múzeá a galérie
Kategória:Galérie vo Francúzsku
Kategória:6. obvod (Paríž)
Kategória:Podniky založené v 2001
Brandenbursko-Prusko

**Brandenbursko-Prusko** (nem. *Brandenburg-Preußen*) bol historický štát, ktorý vznikol roku 1618, keď sa územie Východného Pruska dostal pod vládu brandenburského kurfirsta. Brandenburské markgrófstvo bolo na rozdiel od Pruského kniežatstva súčasťou Svätej ríše rímskej národa nemeckého. Brandenbursko-Prusko sa dňa 18. januára roku 1701 zmenilo vnútropoliticky na Pruské kráľovstvo. Táto dŕžava sa po viac než sto rokoch, presnejšie dňa 18. januára roku 1871 stalo spolkovou krajinou novozaloženého Nemeckého cisárstva.

## Dejiny dŕžavy
Anna, dcéra vojvodu Albrechta Fridricha Hohenzollernského (vládol v rokoch 1568 až 1618) uzavrela manželský zväzok spolu s Jánom Žigmundom Brandenburským, ktorý tak po smrti svojho svokra roku 1618, získal nástupnícke právo na území Východného Pruska. Od tých čias mal panovnícku moc nad poľským korunným lénom ako *Prusy.* Odvtedy vládol ako brandenburský kurfirst. V lénnom pomere k poľskej korune zostalo Východné Prusko ako kniežatstvo až do roku 1657.

Počas vlády kurfista Juraja Viliama Brandenburského (1619 až 1640) opakovane prechádzalo v čase Tridsaťročnej vojny pod vládou dynastie Hohenzollernovcov viacero armád, pričom dlhší čas vojenského konfliktu ich okupovalo Švédske impérium.

Dňa 19. septembra roku 1657 dosiahol kurfirst menom Fridrich Viliam I. Brandenburský (*1620 – †1688), prostredníctvom podpisu Wehlavskej zmluvy to, že došlo k zániku lenného pomeru Brandenburska voči Poľsko-litovskému kráľovstvu. Koniec lénnej oddanosti bol napokon schválený dňa 3. mája roku 1660 po uzavretí Olivského mieru. Podľa mierovej zmluvy platila zásada, že v prípade vymretia dynastie Hohenzollernovcov na panovníckom tróne mohla poľská koruna naďalej využiť svoje staré vladárske práva na toto územie.

„Veľký kurfirst“ menom Fridrich Viliam I. Brandenburský, ktorý vládol v období rokov 1640 až 1688, využil po čase náročnú situáciu Poľsko-litovského kráľovstva, ktorého armády bojovali uprostred Veľkej severnej vojny (1700 až 1721) proti vojskám Švédskeho impéria. Vtedy ako diplomatický ale aj vojenský spojenec Ruského cárstva dosiahol skoncovanie svojich vazalských záväzkov.

Dňa 18. januára roku 1701 sa potom jeho syn menom Fridrich III. vyhlásil v Kráľovci, so súhlasom poľského kráľa a rímsko-nemeckého cisára, *„ Kráľom v Prusku* “ ako Fridrich I., čím všetky vazalské a poddanské väzby voči Poľsko-litovskému kráľovstvu boli vyhlásené za zaniknuté. Prvý pruský kráľ bol tiež posledný, ktorý hovoril plynule v poľskom jazyku. Jeho následníci na panovníckom tróne už hovorili plynule francúzsky a nemecky.

## Pozri aj
* Pruské kráľovstvo
* Fridrich III. (Prusko)
* Druhá severská vojna
* Veľká severná vojna
* Zmluva z Wehlau

## Iné projekty

## Zdroj

Kategória:Zaniknuté štáty Európy
Kategória:Brandenbursko
Kategória:Prusko
Kategória:Vzniklo v 17. storočí
Oselné

**Oselné** je potok v regióne Horehronie, na území obce Nemecká v okrese Brezno v Banskobystrickom kraji. Nachádza sa v geomorfologickom celku Veporské vrchy a ústi do vodného toku Bystré. Má dĺžku  a je tokom IV. rádu. 
## Sútok zdrojníc
Oselné sa začína sútokom zdrojníc v  v juhovýchodnej časti územia obce Nemecká, v lesnom extraviláne v lese Uhliská, v okrese Brezno v Banskobystrickom kraji. Južná zdrojnica pramení v lesnom extraviláne Nemeckej premiešanom lúkami v  a má dĺžku . Juhovýchodná zdrojnica pramení v lesnom extraviláne v  na území Nemeckej a má dĺžku .
## Opis toku
Oselné tečie od sútoku zdrojníc severným smerom cez lesný extravilán obce Nemecká, pravým brehom obteká les Uhliská, ľavým brehom obteká úpätie lesa Za Homôľkou, skrúca sa na severovýchod, ľavým brehom obteká úpätie lesa Za Babinou, v  v lesnom extraviláne ústi do Bystrého ako jeho ľavostranný prítok. Bystré ďalej ústi do Hrona. Oselné patrí do okresu Brezno v Banskobystrickom kraji. Pramení, preteká a ústi do Bystrého na území obce Nemecká. Vodný tok sa nachádza v geomorfologickom celku Veporské vrchy v ich geomorfologickom podcelku Čierťaž. Oselné nemá prítok. 

## Pôvod názvu
Názov vodného toku Oselné má pôvod v apelatíve osla s významom kameň upravený na ostrenie kosy, na brúsenie nožov a britiev. Motivantom pomenovania hydronyma bol charakteristický výskyt vhodných kameňov na úpravu osiel v koryte potoka. Z apelatíva osla rozšírením o formant -ný bol utvorený jednoslovný názov Oselné, ktorý sa zaradil do početnej skupiny názvov v slovenskej toponymii, najmä hydronymii. Názov vodného toku Oselné bol štandardizovaný v roku 1976. V období pred rokom 1976 časť hydrológov presadzovala hydrografické členenie, podľa ktorého potok Bystré ústil do potoka Oselné a Oselné ústilo do Hrona. V množine slovenskej hydronymie vodných tokov hydronymum Oselné je jedinečným hydronymom (január 2026).
## Referencie

Kategória:Vodné toky v okrese Brezno
Kategória:Potoky na Slovensku 
Kategória:Vodné toky vo Veporských vrchoch 
Kategória:Nemecká (okres Brezno)
Kategória:Povodie Hrona
Škótska presbyteriánska cirkev

**Škótska presbyteriánska cirkev, Škótska cirkev** alebo **Cirkev Škótska** (po anglicky: *Church of Scotland*, po škótsky: *The Scots Kirk*, škótskou gaelčinou: *Eaglais na h-Alba*) je kresťanská protestantská cirkev, ktorá na území Škótska plní funkciu národnej cirkvi. Vznikla v roku 1560 oddelením sa od rímskokatolíckej cirkvi. Významnou osobnosťou škótskej reformácie bol John Knox.

náhľad|250x250bod|Vlajka Škótskej cirkvi.

## História
[náhľad|250x250bod|Katedrála svätého Egídia v [Edinburgh|Edinburghu, kde pôsobil John Knox.]]

Kresťanstvo do Škótska priniesol svätý Ninian. V roku 1192 pápež udedlil škótskym diecézam nezávislosť od arcibiskupa yorkského. Pred reformáciou v 16. storočí bolo Škótsko rímskokatolíckou krajinou.

Čelnou postavou reformácie v Škótsku bol rímskokatolícky kňaz John Knox. Knox sa zoznámil v Ženeve s osobou a učením Jána Kalvína a taktiež ho prijal. Od Ríma sa Škótska cirkev osamostatnila v roku 1560. Niekoľko šlachticov, lairdov, mešťanov a duchovných podporovalo toto úsilie, čím bolo vyhlásené Škótske vyznanie viery. Mária I. toto rozhodnutie odmietla ratifikovať, uznania sa dostalo až od kráľa Jakuba I.

V roku 2024 mala cirkev 245 000 členov, pre prorovnanie, v roku 1982 to bolo 920 000 členov.

## Organizácia
Škótska cirkev, na narozdiel od Anglikánskej cirkvi v Anglicku, nemá charakter štátnej cirkvi, ale národnej. Má presbyteriánsky model cirkevnej správy. Cirkev riadi generálna synoda, ktorá sa schádza zvyčajne raz do roka v Edinburghu. Tu posielaju svojich zástupcov zbory, ktoré majú svoje vlastné miestne synody a sú vedené presbytermi.

## Vierouka
[náhľad|250x250bod|Interiér katedrály svätého Egídia v [Edinburgh|Edinburghu.]]

Škótska cirkev teologicky vyznáva kalvinizmus. V učení sa opiera o Bibliu a Westminsterské vyznanie viery. Stredobodom bohoslužby je kázeň. Vysluhuje dve sviatosti: krst a Večeru Pánovu. Večera Pánova sa v zboroch slávi tri až štyrikrát ročne, v niektorých i každý mesiac. Kostoly neobsahujú sochy ani obrazy. Cirkev je členom Svetového spoločenstva reformovaných cirkví, ako aj iných cirkevných združení.

## Pozri aj
* Kalvinizmus
* Presbyterianizmus
* Reformácia
* John Knox

## Iné projekty

## Zdroj

Kategória:Kresťanstvo v Škótsku
Kategória:Protestantské cirkvi
Roman Will

**Roman Will** (* 22. máj 1992, Plzeň, Česko) je český profesionálny hokejový brankár, ktorý aktuálne pôsobí v tíme HC Dynamo Pardubice v českej Extralige ledního hokeje. V nej v roku 2019 získal ocenenie pre najlepšieho brankára. Krátko pôsobil aj v klube Colorado Avalanche v National Hockey League. 

## Kariéra
Roman Will hráva najmä v elitných európskych ligách. V rokoch 2014-2016 pôsobil v organizácii Colorado Avalanche, avšak zväčša chytal v nižšej AHL a ECHL (tam bol vyhlásený do All-Rookie Tímu). V NHL odchytal iba jeden zápas. Pri nedostupnosti Semiona Varlamova a zranení Reta Berru, bol Will povolaný do prvého tímu. V zápase proti San Jose Sharks Will stiedal Calvina Pickarda, ktorý v zápase inkasoval 5 gólov. Will nastúpil do tretej tretiny a zneškodnil 2 z 3 striel. Nič to však nezmenilo na prehre Avalanche 1:6. Po roku 2016 sa vrátil do Európy.

Willovou najlepšou sezónou bol ročník 2018/2019, v ktorom s klubom Bílí Tygři Liberec získal striebornú medailu českej extraligy, a zároveň bol vyhlásený za najlepšieho brankára súťaže.

Od roku 2022 pôsobí v tíme HC Dynamo Pardubice a štatisticky patrí k najlepším brankárom českej extraligy.

## Reprezentačná kariéra
Will reprezentoval Česko na Zimných olympijskych hrách 2022, no nezasiahol do žiadneho zápasu. 

Na juniorskej úrovni sa v roku 2010 zúčastnil Majstrovstiev sveta hráčov do 18 rokov.

## Referencie

Kategória:Českí hokejisti
Kategória:Českí hokejoví brankári
Kategória:Českí olympionici
Kategória:Brankári Colorado Avalanche
Kategória:Hráči Bílí Tygři Liberec
Kategória:Hráči HC Pardubice
Kategória:Hráči BK Mladá Boleslav
Kategória:Hráči Traktor Čeľabinsk
Kategória:Hráči Rögle BK
Kategória:Hráči Moncton Wildcats
Kategória:Hokejisti na Zimných olympijských hrách 2022
Kategória:Osobnosti z Plzne
Zuchwil

**Zuchwil** [vyslov: cuchvíl] (po alemansky *Zuchu*) je obec (*politische Gemeinde*) a mesto vo švajčiarskom kantóne Solothurn spadajúce pod okres (*Bezirk*) Wasseramt. Obec sa nachádza v nadmorskej výške 433&nbsp;m n. m. K 31. decembru 2024 v Zuchwile žilo 9 616 obyvateľov.

## História
Prvá zmienka o sídle *Zuchwila* pochádza z roku 1052.

## Geografia
Zuchwil má rozlohu 4,63&nbsp;km², z ktorej viac ako 24 % sa využíva na poľnohospodárstvo a viac ako 19 % tvoria lesy. Obec sa nachádza v trojuholníku tvorenom riekami Aare a Emme a pohorím Bleichenberg/Birchi neďaleko Solothurnu.

## Mestské časti a lokality
* Aarmatt
* Unterfeld
** Riverside
* Unteres-Emmenholz
* Oberes-Emmenholz
* Kornfeld
** Lingmatt
** Chrüzacker
* Langfeld
** Waldegg
** Schrotenacker
** Chnüttelacker
** Brunacker
** Neuhölzli
* Birchi

## Referencie

## Iné projekty

## Externé odkazy
* Oficiálna webstránka

## Zdroj

Kategória:Obce v kantóne Solothurn
Železničná stanica Solothurn

**Železničná stanica Solothurn** () je železničná stanica v Solothurne, hlavnom meste rovnomenného kantónu. Solothurn je významný železničný uzol a obsluhuje ho šesť železničných tratí.

Solothurn obsluhujú štyria prevádzkovatelia z troch rôznych oblastí. Hlavná časť stanice má jedno bočné a dve stredové nástupištia, ktoré obsluhujú koľaje 1 – 3 a 5 – 6. Po týchto koľajniciach jazdia vlaky spoločností BLS a Švajčiarskych federálnych železníc. Na južnej strane stanice sa nachádza ďalšie ostrovné nástupište, ktoré obsluhuje koľaje 9 – 10 a ktoré používa spoločnosť Regionalverkehr Bern-Solothurn (RBS). Nakoniec úzkorozchodné vlaky spoločnosti Aare Seeland mobil (asm), ktoré zastavujú na Luzernstrasse, na severnej strane stanice, čiže koľaji číslo 21.

## Spoje
Od zmeny cestovného poriadku z decembra 2024 zastavujú v Solothurne nasledujúce spoje:

* InterCity / InterRegio: polhodinové spoje medzi Biel/Bienne a Zürich Hauptbahnhof a hodinové spoje medzi Lausanne a Rorschachom
* RegioExpress: spoje každých pätnásť minút počas pracovných dní do Bern alebo polhodinové spoje cez víkend 
* S-Bahn v Berne:
** /: polhodinové spoje do Thunu.
** : ranné spoje do Ostermundigenu počas dopravnej špičky v pracovné dni.
* : polhodinové spoje do Langenthalu.
* : polhodinové spoje do Oltenu a do Biel/Bienne; obmedzené spoje do Langendorfu, Lommiswilu alebo Oberdorfu.
* : hodinové spoje do Oberdorfu.

## Referencie

* 

## Iné projekty

## Externé odkazy
* Železničná stanica Solothurn – SBB
* Interaktívny plán stanice (Solothurn)

## Zdroj

Kategória:Železničné stanice vo Švajčiarsku
Kategória:Solothurn (kantón)
Kategória:Architektúra z 1876
UMa Astronomy

**UMa Astronomy** je občianske združenie na Slovensku so sídlom v Blahovej (okres Dunajská Streda), ktoré sa venuje popularizácii astronómie, odborným astronomickým pozorovaniam a astrofotografii. Bolo založené s cieľom vytvoriť odborné zázemie pre amatérsku astronómiu v regióne Žitného ostrova. Spolok nesie názov podľa súhvezdia Veľká medvedica (Ursa Major).

## História
Združenie s názvom AMADE so zameraním hlavne na ekológiu, kultúru a vzdelávanie bolo založené v roku 2003. Po prestupe niekoľkých členov z astronomického združenia CORVUS sa upravili stanovy organizácie a bol oficiálne zmenený jej nový názov. UMa Astronomy teda funguje nepretržite od roku 2006.

## Činnosť a významné projekty
Zakladajúci členovia a spolupracovníci združenia, ako napríklad Tibor Csörgei, Štefan Kürti, Ivan Molnár a Kristián Molnár patria k medzinárodne uznávaným osobnostiam amatérskej astronómie. Pracujú v oblastiach objavovania planétok, sledovania meteorov a komét, pozorovania Slnka a organizovania rôznych astronomických expedícií.

Združenie prevádzkuje prvú verejnú hvezdáreň na Žitnom ostrove, ktorá od roku 2017 nesie meno po astronómovi Zsigmondovi Bödőkovi. Okrem popularizačnej činnosti sa združenie aktívne zapája do medzinárodných vedeckých projektov. Medzi najvýznamnejšie patrí dlhodobá spolupráca v rámci monitorovacej siete meteorov CEMENT (Central European Meteor Network) a účasť na astronomickej expedícii pod Mount Everest v roku 2010.Výsledky meraní a pozorovaní členov združenia sú pravidelne citované v odborných periodikách a portáloch.

## Technické vybavenie
Združenie disponuje prístrojovým vybavením na odbornú činnosť:
* hlavný ďalekohľad: Celestron C11 (Schmidt-Cassegrain) na montáži NEQ6, vybavený kamerou ASI183 Pro Series,
* ďalekohľad Sky-Watcher 355/1650 Dobson GoTo,
* refraktor Sky-Watcher 102/1000,
* štyri FHD kamery na video-monitoring meteorov,
* rádiový systém na detekciu meteorov (v rekonštrukcii).

## Referencie

## Externé odkazy
* Oficiálny web združenia

Kategória:Občianske združenia na Slovensku
Kategória:Astronómia na Slovensku
Kategória:Blahová (okres Dunajská Streda)
Kategória:Organizácie založené v 2006
Derendingen (Švajčiarsko)

náhľad|Rímskokatolícky a evanjelický kostol
**Derendingen** (po alemansky *Däredinge*) je obec (*politische Gemeinde*) a mesto vo Švajčiarsku, v kantóne Solothurn, v územnej jednotke (*Amtei*) Bucheggberg-Wasseramt, v okrese Wasseramt.

## Demografia
V Derendingen žije 6 641 obyvateľov. V roku 2021 32,2% populácie obce tvorili osoby narodené mimo územia Švajčiarska.

## Doprava
Obcou prechádzajú diaľnice A1 a A5, ako aj hlavné cesty č. 254 a 269.

## Referencie

## Iné projekty

## Zdroj

Kategória:Obce v kantóne Solothurn
Vlčí potok (prítok Bielej Oravy)

**Vlčí potok** je krátky vodný tok v Oravskej Magure na území okresu Námestovo. Je to pravostranný prítok Bielej Oravy v povodí Oravy, má dĺžku približne 2 km a je tokom V. rádu. Tečie na území Chránenej krajinnej oblasti Horná Orava.

## Priebeh toku
Potok pramení v západnej časti Oravskej Magury, v geomorfologickom podcelku Paráč, na juhozápadných svahoch Dlhého grúňa, v nadmorskej výške približne  Od prameňa v súvislom lesnom poraste pod hrebeňom, vedúcom z Nového vrchu () na Dlhý grúň (), tečie najskôr severným, postupne však severovýchodným smerom. Vedie dolinou popod spomínaný hrebeň, priberajúc iba menšie prítoky. V strednej časti sa údolie aj vodný tok stáča na sever a pokračuje bez významnejších prítokov k Oravskej Lesnej. Pri horárni Mrzáčka v lokalite Pribišská opúšťa dolinu a na okraji obce sa v nadmorskej výške približne  pravostranne vlieva do Bielej Oravy v povodí Oravy. Potok tak patrí do širšieho povodia rieky Váh. 

Vlčí potok pramení a preteká iba katastrom obce Oravská Lesná v okrese Námestovo v Žilinskom kraji.

## Referencie

## Pozri aj
* Zoznam vodných tokov v povodí Oravy
* Oravská Magura, Paráč (geomorfologický podcelok)

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Oravskej Magure
Kategória:Povodie Oravy
Kategória:Vodné toky v okrese Námestovo
Kategória:Oravská Lesná
Emma Myersová

**Emma Myersová** (* 2. apríl 2002, Orlando, Florida, USA) je americká herečka, známa z televízneho seriálu *[[Wednesday (televízny seriál)|Wednesday]]* (2022súčasnosť).

## Detstvo

Myersová sa narodila 2. apríla 2002 v Orlande na Floride. Vyrastala v rodine dvoch právnikov a narodila sa ako druhá zo štyroch detí, s ktorými spoločne absolvovala domáce vzdelávanie. Pôvodne sa chcela venovať tancu, no k herectvu sa dostala už v piatich rokoch, keď sprevádzala staršiu sestru na konkurzy. Keď mala šestnásť rokov, presťahovala sa s rodinou do Atlanty v štáte Georgia, kde sa začala herectvu venovať naplno.

V mladosti ju ovplyvnil štýl emo a alternatívna hudobná scéna, najmä kapely Twenty One Pilots, Panic! at the Disco a Fall Out Boy. Zároveň sa zapájala do online fandomov sérií Star Wars a Pán prsteňov, ktoré v nej prehĺbili záujem o fantasy.

## Kariéra

Myersová začala hereckú kariéru už v roku 2010 menšími úlohami vo filmoch *Listy Bohu* a *Crooked*. Po niekoľkoročnej prestávke sa k herectvu vrátila v roku 2020, keď hosťovala v pilotnej epizóde televízneho seriálu *The Baker and the Beauty*.  O rok neskôr, účinkovala vo filme *Girl in the Basement*.  

V roku 2022 bola obsadená do role Enid Sinclair v seriáli *[[Wednesday (televízny seriál)|Wednesday]]*. Úloha Enid Sinclair priniesla Myersovej veľký úspech. Diváci aj kritici jej výkon pochválili a výrazne jej pomohol presadiť sa v herectve. Myersová pôvodne absolvovala konkurz na hlavnú rolu. 

V roku 2023 si zahrala po boku hercov ako Jennifer Garner a Ed Helms v rodinnej komédii *Family Switch*. V roku 2024 bola obsadená do hlavnej úlohy v televíznom seriáli *A Good Girl's Guide to Murder*. Objavila sa aj vo filme *Minecraft vo filme* po boku hercov ako Jack Black, Jason Momoa a Danielle Brooks. 

V roku 2026 bola zaradená do rebríčka Forbes 30 pod 30 a má účinkovať aj v animovanom filme *The Angry Birds Movie 3*.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Detskí herci
Kategória:Osobnosti z Orlanda
Kategória:Kresťanské osobnosti USA
Ilham Tohti

**Ilham Tohti** (* 25. októbra 1969, Atuš, Sin-ťiang, Čína) je ujgurský ekonóm väznený v čínskych koncentračných táboroch v autonómnej oblasti Sin-ťiang (Východný Turkestan). 23. septembra 2014 bol obvinený zo separatizmu za jeho príspevky na portále Uyghur Online a bol mu uložený doživotný trest vo vykonštruovanom dvojdňovom súdnom procese. 

V roku 2019 bola Ilhamovi Tohtimu Európskym parlamentom udelená Sacharovova cena. Bol viackrát nominovaný Nobelovu cenu mieru, jednu z nomimácií navrhol aj Pavel Fischer, český senátor. V roku 2014 mu bola udelená Cena Barbary Goldsmithovej.

## Význam
Ilham Tohti pracoval dvadsať rokov na obrane urgujského národa žijúceho v Číne v autonómnej oblasti Sin-ťiang (Východný Turkestan) pred čínskym komunistickým režimom, ktorý uväznil viac ako milión Ujgurov do koncentračných táborov, 80 % až 90 % ujgurských žien bolo prinútených k nenávratnej sterilizácii. Komunistický režim pod vládou Si-Ťin-pchinga dodnes okračuje v presídľovaní Chánovských Číňanov do oblasti Sin-ťiang, aby znížil percento ujgurskej populácie. Viac ako milión ujgurských detí boli presídlených do čínskych internátnych škôl, kde je zakázané používať ujgurčinu a prejavovať ujgurskú kultúru.     

## Externé odkazy

* Ilham Tohti: Present-Day Ethnic Problems in Xinjiang Uighur Autonomous Region: Overview and Recommendations

## Referencie

Kategória:Ujguri
Kategória:Čína
Kategória:Politickí väzni
Prostredná (prítok Vážnej)

**Prostredná** je potok v regióne Horehronie, na území obce Hiadeľ v okrese Banská Bystrica v Banskobystrickom kraji. Nachádza sa v geomorfologickom celku Nízke Tatry a ústi do vodného toku Vážna. Od sútoku zdrojníc po ústie má dĺžku  a je tokom IV. rádu. 
## Sútok zdrojníc
Prostredná sa začína sútokom zdrojníc v  v severnom kúte územia obce Hiadeľ, v lesnom extraviláne v lese Nad Grantami, v okrese Banská Bystrica v Banskobystrickom kraji. Severná zdrojnica pramení v lesnom extraviláne v  a má dĺžku . Východná zdrojnica pramení v lesnom extraviláne v  a má dĺžku .
## Opis toku
Prostredná tečie od sútoku zdrojníc južným smerom cez lesný extravilán obce Hiadeľ, pravým brehom obteká les Nad Grantami, ľavým brehom obteká úpätie vrchu Holica, ľavým brehom obteká les Starý Krám, esovite sa skrúca, v  v lesnom extraviláne ústi do Vážnej ako jej ľavostranný prítok. Vážna ďalej ústi do Hrona. Prostredná patrí do okresu Banská Bystrica v Banskobystrickom kraji. Pramení, preteká a ústi do Vážnej na území obce Hiadeľ. Vodný tok sa nachádza v geomorfologickom celku Nízke Tatry v ich geomorfologickom podcelku Ďumbierske Tatry. Prostredná nemá prítok. Horná časť toku leží v Národnom parku Nízke Tatry a dolná časť toku v ochrannom pásme Národného parku Nízke Tatry.

## Pôvod názvu
Názov vodného toku Prostredná má pôvod v apelatíve prostredná s významom mať polohu v strede nejakého geografického objektu alebo v strede medzi dvoma takýmito objektmi; pre autora pomenovania zrejme poloha vodného toku predstavovala charakteristický prvok. Nemožno vylúčiť ani alternatívu prenosu názvu z iného geografického objektu na potok. Je potrebný ďalší výskum. Jednoslovným názvom Prostredná sa vodný tok zaradil do početnej skupiny názvov v slovenskej toponymii, najmä hydronymii. Názov vodného toku Prostredná bol štandardizovaný v roku 1987. V množine slovenskej hydronymie vodných tokov hydronymum Prostredná je jedinečným hydronymom (január 2026).
## Referencie

Kategória:Vodné toky v okrese Banská Bystrica
Kategória:Potoky na Slovensku 
Kategória:Vodné toky v Ďumbierskych Tatrách 
Kategória:Hiadeľ
Kategória:Povodie Hrona
Lysikles

**Lysikles** alebo **Lysiklés** () môže byť:
* aténsky archón v roku 439/438 pred Kr., pozri Lysikles (archón)
* aténsky politik a stratég v 5. stor. pred Kr., druh Aspázie, pozri Lysikles (5. storočie pred Kr.)
* aténsky stratég v 4. stor. pred Kr., popravený po bitke pri Chaironeii, pozri Lysikles (4. storočie pred Kr.)

## Referencie